
MAMA A DENUNCIA CU MENEER DI BIJLES 
LO A HACI ACTONAN INMORAL cu SU YIU 


Diamars atardi a drenta informe di cu tin un dama 
ta denuncia cu un meneer di Bijles na Jaburibari lo 
a haci actonan inmoral cu su yiu, mesora a dirigi un 
patruya na e sitio. 

Na yegada di e patruya a bin compronde for di e 
mama cu su yiu a bay haya bijles cerca un meneer 
pero esaki lo a haci actonan inmoral cu su yiu. 


Polis a papia cu e yiu tambe y esaki a afirma locual 
a sosode. Como cu e meneer ta des-habilita a pidi'e a 
bini na warda di polis di Shaba unda lo atende cur'e. 


POLIS A DETENE SOSPECHOSO BUSCA PA 
HUSTICIA NA AVENIDA ALO idear 


Recientemente recherche cu autorisacion di Ministerio 
Publico a emiti buskeda y detencion di un sospechoso. 


Un patruya atento a tuma nota di su presencia na Avenida 


Alo Tromp. 
Mesora nan a acerke y a detene. 


E vehiculo di transporte di detenido a bin busk'e y a 
hib'e na oficiana di recherche pa asina por continua cu e 
investigacion. 


MEP LO SIGUI AUMENTA PENSION 
RESPONSABELMENTE 


A subi pensioen 4 biaha pa un 
total di 15% entre 2017-2024 LOGRAN D 

Prome Minister Evelyn Wever-Croes: 


Relaciona cu Luna Nacional Contra Abuso di Mucha, 


GOBIERNO DI ARUBA TA ILUMINA 
BESTUURSKANTOOR CU LUZ BLAUW 


Gobierno di Aruba, den 
su compromiso fuerte pa 


salvaguardia e bienestar y 
futuro di nos muchanan, a 


declara luna di april como 
Luna di Conscientisacion 
Nacional Contra Abuso 
di Mucha. Esaki ta 
enfatisa e determinacion 
y esfuersonan colectivo 
di Gobierno, Comision 
Nacional di Abuso di 
Menor,  organisacionnan 
y fundacionnan 
gubernamental y no 
gubernamental y henter 
comunidad di Aruba, pa 
elimina e crimen grave aki 
contra nos muchanan. 


Diabierna awo, 12 di april 
pa 6or di atardi, den 
solidaridad cu e lucha 
global contra maltrato y 
abuso sexual di mucha, 
Gobierno di Aruba ta 
ilumina Bestuurskantoor 
na colo blauw como 
un gesto simbolico y 
un recordatorio di e 


compromiso di Gobierno 
pa proteha derechonan y 
bienestar di cada mucha cu 
ta biba riba nosisla. Door di 
pone un enfoke riba e tema 
aki, ta fortalece e meta di 
inicia conbersacionnan 
importante, aumenta 
conscientisacion y mobilisa 
accion contra e crimen di 
maltrato y abuso sexual di 
menor. 


Prome Minister, Evelyn 
Wever-Croes, den nomber 
di Gobierno di Aruba, ta 
extende un invitacion na 
henter nos comunidad 
pa uni na e evento 
importante di solidaridad 
aki diabierna awo, 12 di 
april cuminsando pa 6or 
di atardi, pa Cende Luz 
Blauw pa conscientisacion 
y prevencion di abuso di 
mucha. 


“Ban uni den speransa, 
y manda un mensahe 
fuerte cu maltrato y abuso 
sexual di mucha no tin 
luga den nos sosiedad. 
Ban uni pa proteha nos 
muchanan, kendenan ta 
nos ciudadanonan di mas 
vulnerabel y esnan cu lo 
tuma over nos pais den 
futuro. Hunto, nos por haci 
un diferencia y sigura un 
futuro mas sigur y briyante 
pa nos muchanan”, Prome 
Minister ta enfatisa. 


DAMA CHAUFFEUR NO A REGULA SU VELOCIDAD NI A 
MANTENE DISTANCIA A BAY DAL TRAS DI E AUTO SU 


DILANTI NA SANTA HELENASTRAAT 


Diamars mainta a drenta informe di 
un accidente cu hende herida na Santa 
Helenastraat, mesora a dirigi tanto 
polis como ambulans na e sitio. 


Na yegada di e patruya a bin compronde 
cu e dama chauffeur di e Volkswagen 
Up! no a regula su velocidad ni a | 
mantene distancia y a bay dal tras di e 
Hyundai Accent su dilanti. 


Debi na e impacto e dama chauffeur 
tabata keha di dolor, na yegada di e 
ambulans nan a atende e dama. 


DIAHUEBS 11 APRIL 2024 


SO 


PAG. 3 


Partido MEP ta un partido 
cu semper a pone nos 
adultonan mayor, nos 
pensionadonan na prome 
luga. Den un mundo di 
progreso, hopi biaha e 
sabiduria y e contribucion 
di esnan cu a construi 
nos pais, ta wordo tira un 
banda pa gobiernonan. 
Sinembargo, Partido MEP 
semper ta keda firme, 
pasobra e grandesa di un 
sociedad no ta wordo midi 
door di su avansenan, sino 
door di con e pais ta cuida 
di su adultonan mayor. 


E bienestar di nos 


Lider di MEP Evelyn Wever Croes : 


MEP LO SIGUI AUMENTA PENSION 
RESPONSABELMENTE 


A subi pensioen 4 biaha pa un total di 15% entre 2017-2024 


ciudadanonan aki tin 
prioridad pa Partido 
MEP. Nos meta ta pa 
sigura e dignidad di 
nos pensionadonan, 
brindando nan siguridad 
y comodidad dentro di un 
maneho responsabel. For 
di aumento di placa di 
pension, cuido medico, y 
servicio social alcansabel, 
cada decision cu a wordo 
tuma pa Partido MEP, 
ta basa riba e principio 
cu ningun pensionado, 
ningun adulto di edad 
avansa, mester sinti su 
mes abandona y laga atras. 


P'esey, Partido MEP no ta 
haci promesanan falso, 
pero ta traha na bienestar 
di esnan mas vulnerabel 
den nos pais. 


Apesar di tur crisis cu nos 
pais a enfrenta, desde cu 
Gabinete Wever-Croes a 
drenta gobierno, a subi 
pensioen 4 biaha pa un 
total di 15% entre 2017- 
2024. Ademas, Gobierno 
lo por subi e pensioen e aña 
aki atrobe. Y cada biaha 
cu MEP a hisa pension pa 
nos grandinan, MEP a haci 
esaki  responsabelmente. 
MEP a hisa reparatie 


LOGRAND 


SURPASANDO TU 
toeslag di pensionadonan 
y a baha impuesto pa asina 
suavisa calidad di bida di 
nos ciudadanonan mayor. 


"Nos adultonan mayor ta e 
constructor y pilarnan di 
nos pais. Compromiso di 
Partido MEP den gobierno 
ta pa sirbi nos pueblo pa un 
miho futuro, sea cua sea ta 
bo edad. Partido MEP ta 
balora, respeta y brinda 


JR RETO CU DETERMINACION PA ARUBA 


cuido y speransa na cada 
ciudadano y specialmente 
na nos adultonan mayor. 


Nos compromiso ta 
sigui pa no solamente 
nos aprecia nan, sino pa 
gradici nan pa e hecho cu 
nan ta e pilarnan riba cua 
nos sociedad awe ta para 
firme", Lider di MEP a 
enfatisa. 


DOÑO TA DESCUBRI ADICTO AMBULANTE TA KIBRA SU AUTO PA 
HORTA PERO A GAR'E LUCHA CUN'E TOCH ELA LOGRA HUY 


Dialuna mainta tempran 
a drenta informe di un 
lucha andando na Noord, 
mesora a dirigi un patruya 
na e sitio. Na yegada di e 
patruya nan no a encontra 
cu nada. Un rato despues 
nan a ser avisa cu ta patras 
di e adres e cos mes a 
tuma lugar. Ora a regresa 
na e sitio a bin haya sa cu 
e adicto ambulante G.P. 


A ranca na e frame di e 
porta kibra e glas y e doño 
a sali pafo door di e sonido 
y a wak e adicto y a bay 
su tras. Den un forsageo 
a gar'e na su flanel pero a 
logra kita e flanel y esaki 
a cay abao y e sospechoso 
a logra huy pero sin nada. 
Pero ademas e doño a keda 
cu gasto di drecha e porta 
pa e daño causa 


CAMBIA PERSPECTIVA 
TOCANTE OBESIDAD: 


SA BO NUMBER Y MIDI BO 
PESO 

MINISTER ENDY CROES A ATENDE SIMPOSIO DUTCH 
CARIBBEAN DIGITAL HERITAGE WEEK, ORGANISA PA 
COLECCION ARUBA 


: Dialuna ultimo, Minister 
di Enseñansa y Deporte 
Sr. Endy Croes hunto cu 
Su Excelencia Gobernador 
di Aruba Sr. Alfonso 
Boekhoudt, Presidente di 
Parlamento di Aruba Sr. 
Edgard Vrolijk y colega 
Minister di Finansas y 
Cultura Sra. Xiomara 
Maduro a asisti na e 


apertura Dutch Caribbean 


ACCIDENTE PA FALTA DI PREFERENCIA NA 
ROTONDE TARABANA 


Dialuna atardi a drenta 
informe di un accidente 
na e rotonde Tarabana, 
mesora a dirigi un 
patruya na e sitio. Na 
yegada di e patruya a 
bin compronde cu aki 
ta trata di un accidente 
pa falta di preferencia. 
Afortunadamente ningun 
hende a resulta herida. 


Digital Heritage Week cu a 
tuma luga den e ballroom 
di Aruba Marriott Resort 
& Stellaris Casino. 


Den cuadro di œ 
cooperacion y colaboracion 
riba e tereno digital pa 


conecta nos herencia 
comparti den Caribe 
Hulandes, plataforma 


Coleccion Aruba a organisa 


e simposio aki. Tabatin 
diferente orador nacional 
y internacional entre otro, 
representante di Inter 
Archive di Merca, Netwerk 
Digitaal Erfgoed di 
Hulanda, Beeld en Geluid 
di Hulanda y orador di 
Curaçao y Aruba. Durante 
e simposio aki, a duna un 
presentacion di coleccion. 
aw, cual ta un medio 
pa keda interconecta y 
intercambia informacion 
di nos herencia cu Caribe 
Hulandes. 


Durante e ocasion aki, 
Coleccion Aruba a lansa 
nan website den un bachi 
completamente nobo. 
Minister Endy Croes ta 
felicita e Archivo Nacional 


Nacional 


y Biblioteca 
Aruba pa organisa e gran 
simposio aki y ta gradici 
nan pa cultiva Aruba su 
herencia cultural. 


DIAHUEBS 11 APRIL 2024 


PAG. 5 


MINISTER DI ENSEÑANSA, CULTURA Y CIENCIA 
DI HULANDA, ROBBERT DIJKGRAAPF A BISHITA 
GOBERNADOR DI ARUBA 


Dia 9 di april ultimo, 
Gobernador di Aruba, 
Su Excelencia Alfonso 
Boekhoudt, a ricibi na Cas 
Ceremonial di Gobernador 
e minister di Enseñansa, 


Cultura y Ciencia di 
Hulanda, Robbert 
Dijkgraaf. Minister 


Dijkgraaf ta dirigi un 
mision di conocemento 
cual ta inclui directivanan 


di 10 instituto di mbo, 
hbo y universidadnan y 
tambe  representantenan 
di entre otro e Academia 
Real Hulandes di Ciencia 
durante nan bishita na 
Aruba. 


E intencion di e bishita 


HOMBER DI EDAD A SALI FOR DI CAS 
PA ANCIANO NA TANKI LEENDERT Y A 
YEGA TE NA TANKI FLIP 


Diamars mainta a drenta 
informe di cu un homber 
di edad a yega Tanki Flip 
tur bruha, mesora a dirigi 


un patruya na e sitio. Na 
yegada di e patruya a bin 
compronde cu aki ta trata 
di un cliente di un cas di 


anciano cu a yega te eynan. 
Polis a percura pa e yega su 


sitio bek. 


na Aruba ta pa reforsa e 
cooperacion riba tereno di 
enseñansa y investigacion 
entre Aruba, Hulanda 


y e otro parti di Reino. 
Tambe tin atencion den 
e programa pa contribui 
na concientisacion di 
e impacto di abolicion 


di sclavitud. Den eœ 
intercambio entre 
Gobernador y minister 
Dijkgraaf, a subraya e 
importancia di continua 
desaroya ebon cooperacion 
riba tereno di enseñansa. 

Diahuebs4diaprila celebra 
e prome aniversario di 
Telefoon pa Adulto Mayor. 
Un proyecto cu ta brinda 
sosten telefonicamente na 
adultonan mayor cu e meta 
pa combati sintimento di 
soledad y isolacion. 


E iniciativa di un telefon 
pa adulto mayor a cuminsa 
durante pandemia unda 
por a tuma nota di soledad 
bou di nos comunidad. 
Hunto cu Ministerio di 
Adulto Mayor y Directie 


Minister Ursell Arends: 


PROME LUSTRO DI | TELEFON PA ADULTO MAYOR 125 


Ouderenzaken a logra cu 
Club Kibrahacha por a 
reinicia e liña di telefon 
cu e slogan “Mi ta inclui”, 
paso tur hende merece di 
sinti nan mes balora den 
nos comunidad. Awe, e 
tin su mesun number di 
telefon, 125. Un number 
cu por yama gratis y cu ta 
trece speransa y sosten pa 
nos adultonan mayor. 


Cu compasion y dedicacion 
boluntarionan di Club 
Kibrahacha a bin ta 


maneha Telefoon pa 
Adulto Mayor den e ultimo 
aña ofreciendo un orea 
na cualkier adulto mayor 
cu ta sinti e necesidad. Si 
acaso ta sinti tristo, haya 
falta di bo sernan keri, 
ta buscando asistencia 
social, of simplemente kier 
un combersacion ameno, 
e servicio di telefon ta 
disponibel pa tur adulto 
mayor di dialuna pa 
diabierna di 8.30AM pa 
12.00PM. Minister Arends, 
encarga cu Asuntonan 
di Adulto Mayor, a aloca 
fondo necesario pa pronto 
por amplia e orarionan 
te cu atardi y tambe 
posibilidad pa den fin di 
siman. 


Club Kibrahacha a 
presenta data colecta 
durante e ultimo aña cual 
entre otro e luna cu a ricibi 
mas yamada tabata na 
november cu 118 yamada. 


Bon bini 


E 


pois 


| Telefon pa Adulto AdoltoMayor 


E top tres districtonan cu 
tabata yama ta Paradera, 
Savaneta y Oranjestad. 


“Mientras nos ta celebra 
e gran logro aki, laga nos 
afirma nos compromiso 
cu nos adultonan mayor. 
Inclui nan den nos bida, 
honra nan experiencia y 
brinda amor y aprecio pa 
nan contribucion valioso 


den nos comunidad," 
Minister Arends ta 
remarca. 


Minister Arends ta gradici 
tur cu a logra haci e 
proyecto importante aki 
posibel. E esfuersonan di 
Lenny Geervliet, Thaina 
Colina, Kelsey Arends y 
sigur tur boluntario cu 
a logra cu cada yamada 
por ta un sonrisa extra of 
un ayudo necesario. Por 
haya mas informacion di 
e Telefon pa Adulto Mayor 
na www.mitainclui.aw of 
riba e pagina di Facebook 
Telefoon pa Adulto Mayor 
125. 


STUDIANTE DI UNIVERSIDAD TA INICIA ESTUDIO TOCANTE COMUNIDADNAN 
DI PISCADO DEN CUADRA DI TRANSFORMACIONNAN GLOBAL 


Mi nomber ta Claire Durang, y 


respetanan 


tur partidonan 


mi ta un studiante di Universidad 
di Utrecht. Mi ta tumando parti 
di un proyecto di investigacion 
basa riba comunidad di Aruba 
bou auspicio di Universidad 
di Aruba y Departamento di 
Agricultura, Cria y Pesca (Santa 
Rosa). Mi investigacion lo explora 
e retonan y vulnerabilidadnan cu 
piscadonan y nan famia ta enfrenta 
den temponan di cambionan 
global cu ta tumando lugar. 
Transformacionnan global den 
e caso aki ta inclui e impacto cu 
islanan ta enfrenta di e.o. cambio 
climatico, e necesidad pa paisnan 
atene metanan di desaroyo 
sostenibel, y traha pa yega na un 
turismo sostenibel. Pa compronde 
miho con e transformacionnan aki 


ta afecta e comunidad di piscado 
di Aruba, lo haci un estudio 
proximamente. 
Investigacion: 


Mi ta desea di bishita piscadonan 
y comunidad y scucha storianan 
cu algun di nos piscadonan y nan 
famia ta dispuesto pa comparti. 
Mas specificamente, mi ta ancioso 
pa siña for di piscadonan di 
Aruba, con lo por crea e balansa 
entre implementa deseonan di 
conservacion, manera areanan 
di parke marino, mientras 
envolviendo, scuchando y tumando 
encuenta e necesidadnan di 
stakeholder local manera piscado 
di Aruba particularmente. Pa logra 
metanan comun den practicanan 
di bon gobernacion, ta esencial 


envolvi. Den e caso di piscamento, 
e ta particularmente importante 
pa proteha e recurso natural, 
mientras ta percura pa tradicion y 
entrada economico cu ta depende 
di e recurso natural sigui wordo 
eherce. Proteccion di naturalesa 
lo mester keda implementa 
cu suficiente concientisacion, 
envolvimento di gruponan di 
interes y pesey no por bin a costo 
di neglisha e necesidad y deseonan 
di comunidad di piscadonan. Mi ta 
desea di curason pa por observa, 
scucha y compronde e punto di 
bista di piscadonan di Aruba 
mes. Atravez di un colaboracion 
estrecho cu Santa Rosa su seccion 
di pesca, mi ta desea y lo purga di 
acerca mas tanto piscado di Aruba, 


di tur tipo, cu ta posibel pa asina 
por logra un bista mas completo 
y corecto pa e investigacion. E 
pensamento ta cu e estudio aki 
por contribui pa mihor meta y 
vision pa formulacion di maneho 
practico pa futuro. 

A.T.A. TA LANSA WEBSITE NOBO DEDICA NA E 
COMUNIDAD LOCAL 


“Bishita: www.ata.aw” 


Vow Ulebeie 


www.ata.aw 


Cu lansamento di website 
www.ata.aw, A.T.A. ta sigui 
comparti informacion 
entre otro relatonan 
di prensa, noticia, 
informacion, “insights”, 
diferente estudionan y 


Un canal cu ta provee 
informacion di e 
organisacion den su 
totalidad di entre otro, 
e vision, mision, balor, 
proposito di A.T.A,., 
informacion di contacto 


pa comparti noticianan 
relevante cu e comunidad. 
Esaki ta inclui pagina di 
medio social Facebook, 
Instagram, y awor cu 
un pagina di YouTube 
pa e mercado local cu ta 
comparti videonan cu 
ta wordo produci y uza 
localmente di entre otro, e 
serie di podcast di A.T.A. 
Talks About. 


Parti di e estudionan 
disponibel ta “GenZ € 
Millenials Report 2023” 
y estudionan di diferente 


medio di e sitio web. 


Nos ta invita e comunidad 
local pa bishita www.ata. 
aw y haci esaki bo canal 
principal pa noticia directo 
di A.T.A. 


Por tuma contacto cu 
Milouska Solognier 
m.solognier@aruba.com 
pa mas informacion. 


Tocante Aruba Tourism 
Authority (A.T.A.) 

Desde 1 di januari 2011, 
ArubaTourismAuthorityta 


turistico entre socionan 
local e internacional. 
A.T.A. ta pone hopi enfasis 
riba e e modelo di “High 
Value-Low Impact? cu 
ta para pa un balans 
entre aumenta e balor 
economico di e bishitante, 
posiciona Aruba como un 
pais desea y sostenibel, 
y posiciona Aruba como 
lider di desaroyo como un 
destinacion. 


Cu meta pa sigui mantene 
esfuerzonan den linea 
segun e balans menciona, 


rapportnan mensual cu local, y informacion di mercado incluyendo opera como un entidad ‘Sui y logra aumenta entrada pa 
resultadonan di turismo tur oficina cu ATA. Merca, Europa, Latino Generis. Un organizacion medio dicalidad diturismo 
y mas. E website aki ta tin disponibel den America, Reino Uni, independiente den e esfera en bes di e volumen cu 
facilita A.T.A. pata conecta diferente mercado Canada, Suiza, y mas. publico. Aruba Tourism nos destinacion ta ricibi. 
y pa sigui informa e  internacionalmente. Segun cu A.T.A. ta haci Authority ta fungi como Capacidad di carga ta sigui 
comunidad local di hopi di investigacion y/ofta update ‘Destination Marketing  ricibi atencion di parti di 
locual cu A.T.A. ta dedica Alabes, e website ta  €studionan y rapportnan and Management A.T.A. 


na dje. comparti e 


canalnan 
local cu A.T.A. ta utilisa 


mensual y anual, lo 
comparti esakinan pa 


Organization (DMMOY yta 
responsabel pa uni interes 


PLAN DI MAYOR TA OFRECE AYUDO PA FAMIANAN 
DURANTE Y DESPUES DI UN SEPARACION 


Dunando e mucha un plataforma unda cu e por 
vocifera su opinion y deseonan. Luna di april 
ta Luna Nacional di Conscientisacion Contra 
Abuso di Mucha. Abuso di Mucha ta encera 
diferente tipo di abuso manera, abuso fisico, 
abuso emocional, abuso sexual. Algun ehempel 
di abuso emocional ta; negligencia, abuso 
psicologico, abuso medico, y expone un mucha 
na violencia relacional. Efectonan di separacion 
tambe por tin entre otro consequencianan 
ariba e estado emocional di muchanan. 
Durante un separacion por pasa cu mayornan 
no ta consciente di e estado emocional cu nan 
yiunan ta aden. 


Plan di Mayor kier a introduci e siman di 
conscientisacion di efecto di separacion ariba 
muchanan. Entre e fechanan 15 di april te 
cu 19 di april 2024 Plan di Mayor lo pone 
foyetonan informativo ariba nos pagina di 


facebook tocante e efectonan cu muchanan 
por experiencia durante un separacion cu por 
tin impacto pa bida largo. E foyetonan aki lo 
tin conseho pa mayornan por yuda nan yiunan 
durante y despues di e separacion. E foyetonan 
lo enfoca ariba e efectonan ariba muchanan di 
diferente edadnan di: 0-2, 2-4, 4-6, 6-9, 10-12, 
12-14 y 14-20 aña. 

Pa clausura e siman di conscientisacion 
di e efecto di separacion ariba muchanan, 
Plan di Mayor ta organisa un charla tocante 
Manipulacion Parental. Manipulacion Parental 
ta un forma di abuso dirigi na e Mayor cu daño 
emocional causa na muchanan y ta socede hopi 
bes durante of despues di un separacion. E 
charla di Manipulacion Parental lo tuma lugar 
na MFA Santa Cruz dia 19 di april 2024 di 
6:00PM - 8:00PM y ta completamente gratis. 
Plan di Mayor kier a invita pueblo di Aruba 
pa atende e charla y ta mas consciente tocante 


manipulacion parental. Por registra na: https:// 
forms.gle/5hCkmHeyZEqeqgagd8. 

P 

lan di Mayor ta situa na MFA Santa Cruz na e 
di dos piso. Pa cualkier informacion por tuma 
contacto cu nos na e email di plan.di.mayor. 
aruba(gmail.com, por sigui nos ariba nos 
pagina di facebook: Plan di Mayor Aruba. Si ta 
desea pa cuminsa cu e trayectoria di mediacion 
por registra via e webiste na www.plandimayor. 
org. 

Prome Minister Evelyn Wever-Croes: 


Gobierno ta traha na bienestar di nos grandinan 


LO AMPLIA E ORARIO DI OPERACION DI E LINA 
DI TELEFON PA E ADULTONAN MAYOR 


- Diamars atardi, Prome 
Minister Evelyn Wever- 
Croesaatendeecelebracion 
di e prome aniversario di e 
liña di telefon pa adultonan 
mayor na Club Kibrahacha 
na Piedra Plat. E liña aki, 
ta duna nos grandinan e 
oportunidad di por yama 
pa busca informacion, 


pa pidi yudansa, of pa 
combersa den caso di 
cualkier preocupacion. 
E number di e liña aki 
ta 125, y ta actualmente 
disponibel di 8 am - 12 
pm. Mirando e necesidad 
di nos grandinan pa por 
ta constantemente den 
comunicacion, Gobierno 


a aloca fondo pa amplia e 
orarionan te cu atardi, y pa 
otro aña lo pone e liña aki 
disponibel tambe durante 
fin di siman. 


Prome Minister a indica cu 
e initiativa aki a cuminsa 
durante e pandemia, 
na unda cu tur hende 
mester a distancia di otro. 
Mirando cu e adultonan 
mayor, como esnan mas 
vulnerabel e tempo ey pa 
contagia cu covid a wordo 
isola, a busca diferente 
manera pa toch famianan 


por a comunica cu nan 
sernan keri. Aki ta unda 
a bin cu e liña di telefon 
125, cu awe tin un aña den 
funcion, na disposicion di 
nos grandinan. 


Señora Thaina Colina di 
Club Kibrahacha a duna 
un presentacion hopi 
interesante cuminsando pa 
splica con e Proyecto aki a 
bira realidad y a presenta 
e resultado di e prome aña 
di Telefon pa Adulto Mayor 
na unda cu tambe por a 
mustra e lokaal nobo di 


125. 


Prome Minister ta felicita 
Minister Ursell Arends 
pa su dedicacion na nos 
grandinan, poniendo 
mas fondo dipsonibel, pa 
asina amplia e orarionan 
di operacion di e liña aki. 
Minister Arends tambe a 
hiba palabra na e ocacion. 
Tambe, ta felicita y gradici 
Club Kibrahacha y e 14 
boluntarionan cu a bin ta 
eherciendo e trabou aki cu 
hopi amor. 


LADRONNAN A KIBRA DRENTA HORTA DEN CAS NA 
MEIVELD Y BAY CU UN AUTO DI E FAMIA 


Diadomingo atardi a drenta informe di 
un caso di kiebro y ladronicia na un cas 
na Meiveld, mesora a dirigi un patruya 
na e sitio. Na yegada di e patruya a bin 
compronde cu ademas di a kibra drenta 
horta pertenencianan a haya yabi di un 
auto y a bay cu e auto for di e sitio. Ta 
trata aki di e Suzuki Every color blanco 
A66630. Polis a pasa e investigacion 
na e team di recherche encarga cu 


ladronicia. 


> 

TAYER PA HOBEN RIBA TOPICO “POSITIVE SELF TALK” 


NA CENTRO DI BARIO SANTA CRUZ 


Heart-Centered 


Leadership Foundation 
(HCLF) ta organisa un 
tayer pa hoben riba e 
topico di 

“Positive Self Talk”. 


Hopi biaha hobennan ta 
enfrenta retonan cu por 


impacta nan  confiansa 
propio y salud 
mental. Como un 


fundacion cu ta traha 
cu y pa hoben, HCLF ta 
reconoce e necesidad aki. 
Conhuntamente cu Centro 
di Bario Santa Cruz ta 
ofrece hobennan un tayer 
interactivo y 


motivante. E tayer ta 
enfoka riba  empodera 
hobennan a traves di e 
practica di “Positive Self 
Talk” cu e meta pa ekipa 
hobennan cu hermentnan 
valioso pa fortifica nan 
autoestima y 

promove nan bienestar y 
resiliencia mental. 


Durante e tayer, œe 
participantenan lo siña 
un tiki mas tocante 
pensamentonan negativo, 
ricibi 

herment pa maneha esaki 
y crea un combersacion 
interno mas positivo. A 


traves di diferente 
actividad y discussionnan 
den grupo, participantenan 
lo descubri e poder di 
afirmacion propio 

y desaroya technicanan pa 
por supera dudanan cu ta 
crea pensamento negativo 
y stroba e 

hobennan dilogra metanan 
personal y academico. 

E tayer lo tuma luga 
Diasabra 20 di april di 
4:00 pm te cu 6:30 pm na 
Centro di Bario Santa 
Cruz, situa na Papilon 
101F. Edad di participacion 
ta 13 pa 17 aña. 

Mayornan, familiarnan, 


docentenan y dimas 
comunidad ta invita pa 
comparti e tayer aki cu 

hobennan pa asina nan 


ta mas mentalmente 
resiliente. 
Cupo ta limita. 


Participacion ta gratis pero 
registracion ta necesario. 
Pa mas informacion of 
pa registra un hoben pa e 
tayer por tuma contacto cu 
HCLF via nan 

liña di whatsapp 5841211 
of cu Centro di Bario Santa 
Cruz na 5942293. 

Tocante HCLF: 


Heart-Centered 
Leadership Foundation 
(HCLF) ta un fundacion cu 
a keda estableci na 2008 
cu e meta pa inspira y 
empodera hobennan di 
Aruba. Desde 2012 e 
fundacion ta ofrece 
diferente tayer, actividad y 
seminario unda hobennan 
ta sera conoce nan mes 
miho y traha 

riba nan desaroyo personal 
y profesional. E tayer 
aki ta parti di e proyecto 
Curason pa Curason, cu ta 
parcialmente funda door 
di e fondo Hulandes Fonds 
2i; 


CHAUFFEUR A BAHA CAMINDA Y BAY DAL RIBA UN 
PALO DI LUS NA SABANA GRANDI 


Diamars madruga a 
drenta informe di un 
accidente na Sabana 
Grandi, mesora a dirigi 
un patruya na e sitio. 
Na yegada di e patruya 
a bin conpronde cu aki 
ta trata di un accidente 
unda cu e chauffeur di 
un Mitsubishi Lancer a 
baha caminda y a bay 
dal riba un palo di lus. 
Afortunadamente ningun 
hende a resulta herida. 

Diamars Aruba a haya 
den su scochi atrobe e 
anuncio for di minister 
di asuntonan economico 
Geoffrey Wever tocante 
otro aumento den e prijs 
di gasolin riba nos isla. 
Un cambio cu, manera ta 
custumber, tin su efecto 
domino den henter e ca- 
dena di suministro y ser- 
vicio, afectando hunto cu 
ne, e poder di compra di e 
ciudadano. 


Lider di oposicion, mr. Mike Eman: 


10 CEN AUMENTO PRIJS GASOLIN TA 
RESPONSABILIDAD DI EVELYNE WEVER CROES 


Lider di Partido di Pueblo 
Arubano, AVP, mr. Mike 
Eman ta bisa cu Evelyne 
Wever Croes a kita e dis- 
cuento di 10 cen pa liter di 
gasolin cu tabata vigente 
te na 2017 durante Gabi- 
nete Mike Eman I y Il. 
Kitando e reduccion aki 
ta haci cu Gabinete Wever 
Croes no por laba man sin 
mas awe y bisa cu e au- 
mento ta netamente inter- 
nacional. Tambe Gabinete 


Wever Croes a aumenta e 
BBO di 3% pa 7%. E 7% 
aki ta worde paga den dos 
schakel riba gasolin. E 
schakel di FEMSA/RDA 
pa e gasolin station y di 
gasolin staion pa e cliente. 
Tur esakinan si ta medi- 
danan di gobierno cu awe 
ta haci e prijs di gasolin 
aun mas caro cu unica- 
mente e efecto internacio- 
nal. Pesey Evelyne Wever 
Croes ta responsabel pa 
e castigo aki cu Pueblo ta 
pasando aden. 

Ta e medidanan aki di 
Evelyne Wever Croes ta 
locual ta haci cada aumen- 
to internacional aun mas 
severo y pisa pa pueblo. 
Eman ta bisa cu su gobi- 
erno a laga di cobra 12 mi- 
yon pa anja na e 10 cen di 
discuento aki 8 anja largo 
pa pueblo haya un alivio, 
practicamente 100 miyon 
a laga den saco di pueblo 


y e promer cos cu Evelyne 
Wever Croes a haci ta kita 
e discuento aki di pueblo 
y riba dje subi BBO di 3% 
pa 7% locual ta dal pueblo 
den dos schakel, 14% ariba 
dje. 

“Tur aña tabata sacrifica di 
nos gabinete 12 miyon flo- 
rin pa por a subsidia cu e 
10 cen aki y un di e prome 
medidanan cu Gabinete 
Wever-Croes, cu den cam- 
pana a bisa cu lo baha 
gasolin, tabata di kita e 
descuento di 10 cen aki,” 
asina e lider di oposicion, 
mr. Mike Eman a indica. 
“Den e contexto aki Gabi- 
nete Wever-Croes ta carga 
un responsabilidad direc- 
to pa e peso di e gasolin cu 
ta azotando nos pueblo y 
cu awe ta azota atrobe nos 
comunidad.” 

Tabata un iresponsabili- 
dad di MEP, pa den tempo 
di campaña priminti di lo 


baha gasolin, sabiendo cu 
esey ta practicamente im- 
posibel y ainda ta ward- 
ando e barco di Glenbert 
Croes cu gasolin barata 
yega. Obviamente tabata 
djis promesa fofo cu MEP 
a haci. Loke si e gobierno 
actual por a haci tabata di 
mantene e descuento di 10 
cen; algo cu AVP si a logra 
den tempo hopi mas dificil 
pa entrada di Pais Aruba. 
Tambe mester a exonera 
gasolin di e BBO di 7%, 
pero esey tambe ta bai den 
saco di Gabinete Wever 
Croes. “Insult on injury”, 
Eman ta expresa. 

Den conclusion, e lider di 
AVP a recorda un y tur cu 
si awe na pomp di gaso- 
lin bo tin cu paga atrobe, 
corda cu 10 cen di e au- 
mento aki y e 14% di BBO 
ta directamente culpa di 
Evelyn Wever-Croes y su 
medidanan. 


Polis a detene chauffeur 
burachi coriendo malo net 


ora ela yega su cas 


Dialuna atardi a dren- 
ta informe di cu tin un 
chauffeur coriendo auto 
bao influencia y treciendo 
trafico den peliger riba ca- 
minda. Ta trata aki di un 
chauffeur den un v-wagen 
polis a logra yega na cas di 
e chauffeur y a detene pa a 
core auto burachi y trese 


Clasificados 
a Y 


== Y a 

Celebrando e di 15 Miss Teen Aruba international 
Miss Teen Aruba International ta cla pa 
su temporada 2024 


Instalacion lo tuma lugar 
den Mei y Final lo ta 13 
di July 2024 den Renais- 
sance Convention Center. 

GLW Foundation ta den 
pleno preparacion pa Miss 
Teen Aruba International 
2024. E aña aki celeb- 
rando 15 aña di eleccion 
unda cu durante añanan 
Miss Teen Aruba Interna- 
tional a sa di demostra cu 
e comiscion ta traha den e 
mihor formacion di e can- 
didatanan y e logronan 
durante e utimo 17 añan- 
an aki cu George Winter- 
daal como Presidente pa 
e prueba di e trabou cu e 
candidatanan. Paisnan 
unda e candidatanan a bai 
ta Rep Domincana, Pana- 
ma, El Salvador, Bahamas, 


Guatemala, Costa Rica, 
Nicaragua, Honduras, Co- 
lombia, Bulgaria y mas. 
Desde cu George a tuma 
e presidencia di Miss Teen 
Aruba y despues Miss 
Teen Aruba International 
a usa e lema “Algo mas cu 
un certamen di beyeza” y 
tur aña ta organiza dife- 
rente proyectonan . GLW 
Foundation ta haci e.o 
Cupcake di Speranza, Un 
man pa nos ruman, Feed 
the Kids y tambe un sin 
fin di actividadnan carita- 
tivo cu e candidatanan. E 
commission organisador 
ta sigur prepara e candi- 
data cu tur equipo nec- 
esario pa asina por yude 
den su desaroyo pa fu- 
turo. Hopi candidatanan 


di Miss Teen Aruba Inter- 
national despues a sigui 
participa den otro Plata- 
formanan manera Reina 
Hispanoamericana, Miss 
International, Miss World 
y Miss Universe. 

Bo tambe kier participa ? 
Wel ta masha facil? 

E aña aki GLW Founda- 
tion a haci algun cambio 
masha interesante. 

Bo tin e edad di 15 pa 19 
aña? Bo tin gana di biba 
un experencia unico? Bo 
kier representa Aruba 
na nivel international? 
Bo kier amplia bo cono- 
cemento general y siña 
mucho mas di varios top- 
ico. Wel esaki ta bo chens 
pa participa. 

Gastonan ? 

Hopi biaha e preocu- 
pacion di Mayornan ta 
e gastonan halto cu no 
nesesariamente ta asina, 
Mirando e situacion com- 
ishon organisador e aña 
aki lo cobra un suma ma- 
sha atractivo cu lo cubri 
basicamente tur gasto di 
a candidate pa e elleccion 
official. E suma cu lo paga 
ta inclui e inscripcion di e 
candidata, trahe di baño 
pa anochi final ( e aña aki 
lo trece trahe di baño bek 
), Trahe di Baile di apertu- 
ra, Trahe pa Entrevista cu 
Hurado, Sapato pa anochi 
final , Trahe di Gala ( dife- 
rente diseño ) pa anochi 
final, Tshirt Uniform pa e 
temporada ) 

Lo tin un anochi infor- 
mativo pa tur mayor of 
hobennan cu ta desea di 
ricibi mas informacion di 
e competencia, esaki lo 
tuma lugar diabierna 12 
April 2024 na Plaza Betico 
Croes di 7 pa 9 pm. 

Si cualkier mayor ta de- 
sea mas informacion por 
yama libremente George 


Winterdaal na 5616151 of 
Nurianne na 6990840 y 
asina por ricibi tur infor- 
macion y detaye. Final di 
Miss Teen Aruba Interna- 
tional lo tuma lugar diasa- 
bra 13 di July den Renais- 
sance Convention Center. 

GLW Foundation a pre- 
para un agenda di activi- 
dadnan creativo, social 
y educativo masha great 
mes cu hopi eventonan 


unda nan lo siña hopi 
pero tambe lo have fun y 
disfruta di e temporada 
2024. 

Nos ta desea GLW Foun- 
dation tur clase di exito pa 
e temporada nobo di Miss 
Teen Aruba International. 
Bo ta desea di representa 
Aruba na nivel interna- 
tional, no duda mas y 
yama awe mes pa mas in- 
formacion na 5616151. 


(ZMARAVILLAS DE LA FE; 
4 ni 


Aruba: 748-5671 
Cartas di tarot 


Bojta/sutrí(di (un malestar,cubo/no/por cura?) 


[Boplakanoyajeya>) 


Epa near yo MOTO 
¡Bojta/bai/casino)y¡nonuede,tur bojplaka», 


Botinproblemanan di 
Bojnareja¡ta gañabo?, 


iFracasosoledad Malesanan angustia'Mala ¡suerte 


Comunica/¡na//48/56/71 


HOOI FRESCO 


A YEGA PA ALF 39,- SO!!! 


TEL 


5941317 


ADDRESS: THE GOLD MINE 


RANCH ( MATIVIDIRI 60 ) 

Hobencita turista haya benta fuera 
di conocimento banda di caminda panort 
di Ritz Carlton 


Dialuna atardi a drenta informe 
di cu tin un hende benta abao cu 
lo a caba di cay banda di caminda 
panort di Ritz Carlton, mesora a 
dirigi tanto polis como ambulans 
na e sitio. 

Na yegada di e patruya a bin 
compronde cu a haya un joven- 
cita turista cu tabata inconciente 
benta banda di caminda. E vic- 


tima no tabata papia nada am- 
bulans a atende y a transporte 
pa hospital. Polis a sigi busca in- 
formacion y a logra haya sa cu e 


mayornan ta na un canch di ten- |; 


nis den cercania y a avisa nan die 
sucedido y mesora a bay hospital 
y tambe slachtofferhulp tambe a 
bay na hospital pa asisti e famia 
cu consuelo y guia. 


Polis y bomberonan a bay Kudawecha 
pa 3 candela na e mesun area treciendo pelider y 
menasando casnan 


Dialuna atardi birando 
anochi a drenta informe 
di cu tin no un pero 3 ca- 
minda candela cerca di 
otro na Kudawecha, me- 
sora a dirigi bomberonan 
na e sitio pa paga esaki. 
Na yegada di omber nan a 
cuminda na paga esun cu 
tabata mas cerca di un cas 
y despues a sigi pa e otro- 


nan. Ñ 


TO 


744-0444 
CAPT'E 

Horoscop pa dia 11 di april 
2024 


Feliz y productivo dia- 
huebs. Awe Solo di Pueblo 
ta presenta bo horoscop pa 
dia 11 di april 2024. 


Aries 

Expresa bo sentimen- 
tonan, bo pareha no ta un 
clarividente. Importante 
desestabilisacion econoi- 
co. Den ambiente laboral, 
problema door di bo acti- 
tud negativo. Bo sentido di 
humor lo ta miho pa alivia 
stress. Number di suerte: 


11, 45, 6. 


Tauro 

Lo bo bay ripara cu ya 
bo no ta sinti nada pa bo 
pareha. Economicamente, 
un eventual emergencia ta 
aparece. Danki na bo intu- 
icion, bo por sali exitoso di 
un negoshi. Bo bon salud 
lo permiti bo haci loke bo 
kier. Number di suerte: 


64, 34, 7. 


Geminis 

Paga menos atencion mne 
personanan cu bo kier 
conkista. Bo situacion 
economico ta flamboyant. 
E confiansa y e siguridad 
ey lo traduci den exito pro- 
fesional. No forsa e maki- 
naria of bo salud lo sufri. 
Number di suerte: 74, 61, 


7. 


Cancer 

Den bo relacionnan fami- 
iliar, e lo tesun cu lo im- 
pone ordo. E astronan ta 
marca un tendencia den 
spaarmento. Ta un per- 
feccionista den trabao no 
semper ta bon. No sigui 
retrasa e bishita pe den- 
tista, despues e por bira 
pio. Number di suerte: 81, 
74, 9. 


Leo 


11 di april 2024 


Bon momento den bo bida 
sentimental. Bo economia 
lo ta den halsa, inverti. 
Den trabao, no mete den 
tarea cu no ta di bo. Cu- 
alkier momento ta bon 
pa haci gym. Number di 
suerte: 34, 15, 5. 


Virgo 

Sorpresa den un relacion 
den cual bo no ta confia 
hopi. Awe nan lo debolbe- 
bo e placa cu nan a presta 
un tempo pasa. Bo com- 
pañeronan tin hopi bon 
opinion di bo. Contra in- 
somnio, lanta y lesa te ora 
cu bo soño bolbe. Number 
di suerte: 68, 48, 4. 


Libra 

Bo trabao lo haci cu 
bo mester bandona bo 
pareha. E asuntonan eco- 
nomico ta permanece un 
punto morto. E astronan 
lo yuda bo scoge bo ca- 
minda profesional. Corda 
cu haci nada de bes en cu- 
ando ta sano. Number di 
suerte: 26, 69, 1. 


Scorpio 

Duna bo pareha tempo pa 
mira e solucion. Studia e 
forma di saca mas pro- 
becho di bo spaar. Bo afan 
pa supera cada dia lo haci 
cu bo trabao lo mehora. 
Un nek stijf leve por pro- 
tagonisa e dia aki. Number 
di suerte: 85, 59, 2. 


Sagitario 

Concede tempo pa aclaria 
cu bo pareha. Bo a gasta 
mas di cuenta, siña e les. 
No agobia na trabao, tur 
cos ta resolvi. Bo tin cu lu- 
bida bo obsesion pa dieta 
pa algun dia. Number di 
suerte: 88, 44, 4. 


Capricornio 

Demostra bo cariño me 
persona stima. Spaar un 
poco mas, asina lo bo sinti 
bo mes sigur den futuro. 
Cada biaha nan ta convoca 
bo mas ne reunionnan di 
empresa. E parti mas deli- 
cado di bo organismo lo te 
stoma. Number di suerte: 
96, 23, 4. 


Acuario 

Amabilidad ta contribui 
pa bo tin exito entre bo 
amigonan. Studia bo ac- 
tivo y pasivo y saca conclu- 
sion. Lo yega na acuerdo 
beneficioso cu bo compa- 
ñeronan. Bo mester pone 
remedi re molesternan 
chikito aki. Number di 
suerte: 37, 33, 2. 


Piscis 

Stabilidad perfecto 
den amor, percura pa 
manten'e. Bo por gana al- 
gun placa extra. Pone den 
marcha e iniciativa laboral 
largamente desea. Redu- 
ci e salidanan nocturno. 
Number di suerte: 62, 59, 
> 


CEL.585 9500 O. 

Paardenbaaistraat 10, Oranjestad, Aruba Tel.: (297) 525 - 7555 


www.lottoaruba.com 

ix Jackpot | 


Paardenbaaistraat 10, Oranjestad, Aruba Tel.: (297) 525 - 7555 

LEY CU TA LIMITA UZO 
DI PRODUCTONMNANM Di 


Ta prohibi pa bende of duna 
productonan di tabaco na 
personanan bou di 21 aña 

Cl! SoLo SALU: 


VAPING TA AUMENTA RIESGO 
DI INSUFICIENCIA CARDIACO 
DEN CASI 20% 


Un estudio cu a tuma luga 
a lo largo di cuater aña, ta 
sugeri cu esunnan cu ta 
uza sigaria electronico, tin 
19% mas di probabilidad 
di desaroya insuficiencia 
cardiaco, segun un estu- 
dio presenta den e sesion 
cientifico anual di Colegio 
Mericano di Cardiologia 
(ACC). 


E eleccion aki ta tuma luga 


ora cu e curason ta bira 
demasiado stijf of demasi- 
ado debil pa pomp sanger 
cu eficacia debido. 


E dispositivonan electro- 
nico di administracion di 
nicotina, cu ta inclui den e 
sigarianan electronico, va- 
porisado, ciga electronico, 
pipa y hookah electronico, 
ta suministra nicotina den 
forma di spray, sin com- 


bustion. 

E investigadonan a analisa 
e datonan di encuesta di e 
programa 'All of Us', un es- 
tudio di adulto realisa riba 
escala nacional p'e Insti- 
tutonan Nacional di Salud 
riba 175.667 participante, 
cu un edad promedio di 52 
aña y di cual 60,5% tabata 
hende muhe, segun e co- 
municado di ACC. 


A revela efecto di substituto 
di salo pa preveni morto 


prematuro 


Un grupo di cientifico Australiano a des- 
cubri cu e consumo di un substituto di 
salo lo por ta relaciona cu un menor ries- 
go di morto prematuro, principalmente 
esun causa pa malesa cardiovascular. 


Pa elabora nan estudio, cual resultado a 
wordo publica dialuna den e revista An- 
nals of Internal Medicina, e investiga- 
donan a efectua un revision sistematico 
di 16 diferente ensayo entre 35.251 par- 
ticipante cu un edad promedio di 64 aña 
y un riesgo di malesa cardiovascular su- 
perior promedio. E ensayonan a wordo 
publica prome cu dia 23 di augustus di 
aña pasa. 


E ensayonan a realisa principalmente na 
China, pero tambe na Reino Uni, Taiwan, 
Hulanda y Noruega. Den curso di e inves- 
tigacion, a compara e uzo di salo comun 
- componi 100% di cloruro di sodio - cu e 
uzo di un substituto componi den un 25- 
30% di cloruro di potasio y un 60-75% di 
cloruro di sodio. 


Segun e estudio, e substitucion di salo a 
relaciona cu un reduccion di sodio den 
e orina y di e presion di sanger, cu un 
efecto similar n'esun di e medicamen- 
tonan uza pa trata e afeccion aki. Tambe, 


e cientificonan a haya cu e substituto di 
salo a resulta hopi eficaz pa mehora e re- 
sultadonan cardiovascular ora cu uz'e a 
largo plaso. 


Dado cu dos tercio di e resultadonan a 
bin di China, e cientificonan a cualifica 
e pruebanan di "siguridad abao" den e 
publicacionnan occidental, ya cu no tin 
evidencia suficiente riba e efecto di e 
substitutonan di salo pafo di e paisnan 
Asiatico. 


Tambe, e resultadonan no por wordo gen- 
eralisa, ya cu e patronchinan di consumo 
di salo den Occidente ta impulsa pa cum- 
inda procesa y take away, mientras cu e 
investigacion ta basa riba preparacion di 
alimento na cas. 


Den cuadro di e investiga- 
cionj, e expertonan a tuma 
na cuenta un serie di fac- 
tor demografico relaciona 
cu e consumo di alcohol y 
di tabaco di e participan- 
tenan. 


Desde cu a introduci nan 
pa prome biaha na final di 


e decada di 2000, e pro- 
ductonan electronico di 
nicotina a posiciona como 
un alternativa mas sigur 
cu tabaco. Sinembargo, 
un cantidad creciente di 
investigacion a bin ta au- 
mentando e preocupacion 
riba e posibel efectonan 
E pa salud. 

TEAM DI ARESTO TA DEN UN ENTRENAMENTO INTENSIVO 
CU EXPERTONAN HULANDES PA ASINA PRONTO DAL UN 
HIT DURO NA BAHO MUNDO! 


Den e dianan aki lo por mira e 
team di aresto den entrenamento 
pisa pa asina nan avansa den un 
caso cu pronto lo sali na cla. 


Esaki ta bao guia di expertonan 
hulandes y pronto nos lo haya sa 
mas informacion di esaki. 


Nos tambe lo ta preparando pa e 
caso aki y ta hayando algun guia 
con pa lo bay atende e caso grandi 
aki, keda pendiente 


Tata, Involucra den bida 
di bo yiu 


Un berdad ta cu nos tur tin of tawatin un tata. Un otro ber- 
dad ta tambe cu nos tur tin un otro experiencia cu nos tata. 
Algun di nos tin of tawatin e tata cu semper ta disponibel. 
Esun cu semper ta pone su mesun plan nan un banda pa 
asina aki cumpli cu e plan nan di su yiunan. Otro tin of 
tawatin e tata cu emocionalmente ta desconecta di su yi- 
unan. Esun cu nos no sa si e tey of no tey na cas. Algun otro 
tin of tawatin e tata emocionalmente agresivo cu su grito, 
insulto y violencia. Tin cu nan tata a fayece y esnan cu door 
di separacion for di e mama, e tata ta denta y sali cada bes 
for di bida di su yiunan. 

Nos ta un yiu y sa kiko nos a sinti falta di dje den nos bida 
como mucha. Tur e momentonan cu nos tata a haci un 
promesa na nos y nos a bira asina contento y ilusiona, y cu 
despues door di incumplimento di nos tata a desilusiona. 
Nos ta sintie te cu dia di awe. E momentonan cu nos tata 
ta of tawata presente den nos bida solamente pa disciplina, 
tambe ta presente den nos memoria awe. 

No ta importa cua di e tatanan ariba menciona nos tin of tawatin den nos 
bida, e ta na nos awor pa redefini e rol di tata den bida di nos yiunan. Bo 
rol como tata ta cuminsa prome cu parto y bo rol como tata no ta termina 
nunca. E involucracion cu bo yiu prome cu parto caba, lo zorg pa crea un 
relacion cu ta duna bo yiu e confiansa pa yega serka bo den su momen- 
tonan di reto den bida. Y nunca, pero nunca bo rol como tata lo caba. Paso 
hasta despues di morto bo lo laga un recuerdo positivo of negativo atras. 
Nos ta ilustra na nos yiunan homber, ki clase di hende homber nan mester 
ta den bida. Nos yiu muhernan ta mira den nos e clase di hende homber cu 
lo tuma parti di nan bida mayan. 

E normalisacion cu e tata no ta involucra den bida di su yiunan, por ter- 
mina awe. Awor nos ta haya e chens pa nos si haci otro. Estudio ta mustra 
cu na momento cu un tata ta involucra den bida di su yiunan, e ta crea 
hunto cu e mama un fundeshi fuerte pa su yiunan. Muchanan cu tin par- 
ticipacion di nan mama y tata den nan bida ta mustra cu emocionalmente, 
socialmente y nan estudio ta prominente. Tambe estudio ta mustra cu 
violencia y pobresa tin un corelacion cu ausencia di tata den bida di nan 


yiunan. 

Tata, involucra den bida di bo yiu. Crea un relacion, crea un cambio. Locu- 
al cu abo a sinti falta di dje como mucha door di ausencia di bo tata den bo 
bida, abo por duna awe na bo yiunan. Nos ta bira mihor tata door di ta in- 
volucra den bida di nos yiunan. Sociedad, gobierno, institutonan, doño di 
trabao, famia, amistad, mama, duna nos tatanan sosten den esaki. Cam- 
bio di pensamento, cambio den relacion y cambio di ‘beleid’, ta importante 
pa como un sociedad nos cura y crece pa cu e tema aki. Involucracion di 
tata den bida di nan yiunan ta un preocupacion di nos tur. 

Fundacion Telefon pa Hubentud Aruba a tuma su responsabilidad pa cu e 
tema aki y a crea y ta implementa e proyecto Best Dad Ever. Best Dad Ever 
ta un proyecto cu ta stimula participacion di tata den bida di nan yiunan. 
Best Dad Ever por tuma lugar danki na sosten di Setar N.V, Web Aruba 
NXV, Aruba Airport Authority N.V. y The Salamander Group. 


Pa mas informacion tocante participacion di tata den bida di nan yiunan 
por tuma contacto cu Fundacion Telefon pa Hubentud Aruba via nos face- 
book: https://www.facebook.com/telefon.hubentud/, email: telhuben- 
tud@gmail.com of telefon 5886138/ 5884011. 

DIAHUEBS 11 APRIL 2024 


FORTALEZA PA FAMIA 


Scirbi pa Pastor Marcel Balootje 


DIOS TIN PODER PA CAMBIA 
TUR SITUACION 


No tin nada imposibel pa 
Dios, no tin asunto cu Dios 
no por soluciona, aunke e 
cos por parce imposibel, 
aunke porta por sera, Dios 
semper tin un entrada, pa- 
sobra Dios ta Soberano,y 
tur hende mester com- 
prende, y reconoce esey. 


Den e tempo cu nos ta biba 
aki, hopi biaha mundo kier 
silencia esnan cu ta papia 
di Dios, pasobra forsanan 
diabolico, satanico, spirito 
di anticristo ta moviendo, 
tratando di domina mundo 
cu negativismo. 


Pero aunke cuanto e diabel 


ORACION DI DIA 


gruña e poder di Dios ta 
aumenta dia pa dia den es- 
nan cu ta kere, y ta usa Su 
nomber manera E a bisa, 
cu tur locual nos pidi den 
nomber di Cristo Hesus, 
nos Tata cu ta den cielo ta 
hacie pa nos. 


Den cada hogar nos mester 
keda para firme riba e pal- 
abra di Dios, pasobra sola- 
mente asina nos por mira e 
man di Dios move. 


Mateo 18:19-20 Cristo He- 
sus ta hala nos atencion 
bisando: Atrobe mi ta bisa 
boso, cu si riba tera dos 
di boso bay di acuerdo to- 


Un dia fructifero colma cu e bendicion y 
forsa di ariba y yena cu Spirito Santo 


"Pasobra esun cu Dios a manda ta papia palabra di 
Dios; pasobra Dios ta dun'E Spirito Santo na abun- 
dancia.” Huan 3, 34 
Dios a manda Hesus pa siña cada un di nos con nos 
mester biba.Cu nos mester kere y obedece Dios. Kere 
den Esun cu Dios a manda, acept'E y 
respet'E.Ta berdad cu nos ta biba riba e mundo aki 
pero nos no ta pertenece na e mundo aki. Nada di e 
mundo aki por duna nos e felicidad 
berdadero. Solo Dios por haci e hende feliz. P'esey 
laga nos haci nos maximo esfuerso pa agrada Dios y 
biba di acuerdo cu Su santo boluntad. 

Ban pidi Dios pa prepara nos pa ricibi Esun cu E lo 
manda for di shelo pa nos mescos cu E la baha riba 
Hesus riba dia di Su bautismo cu ta e 
Spirito Santo di Dios. E ta Esun cu ta yuda nos y 
siña nos loke ta e berdad pa nos keda pertenece na 
Su reino y nos por ta e testimonio cu ta confirma cu 
Dios semper ta e berdad. Door di esey nos ta haya 
un bida nobo hunto cu Hesus cu a resucita canando 
riba e caminda di bida eterno. E unico caminda, 
berdad y bida cu ta hiba nos na salbacion. 
Oracion: Tata Celestial duna nos e gracia pa acepta, 
kere y respeta Bo Palabra.Laga Bo Spirito Santo por 
baha riba nos y duna nos e uncion cu 
semper Bo tin warda pa nos. Amen. 


cante di cualkier cos cu 
boso pidi, esaki ta wordo 
haci pa nan door di mi Tata 
cu ta den cielo.Pasobra ca- 
minda dos of tres ta reuni 
den Mi nomber, ey mi ta 
mey mey di nan. 


Den Juan 15:5 Cristo Hes- 
us ta bolbe recorda nos cu: 
Ami ta e mata di wijndruif, 
boso ta e ramanan,esun 
cu ta keda den mi,y Ami 
den dje. Esey ta duna hopi 
fruta,pasobra separa di Mi 
boso no por haci nada. 


Si boso keda den Mi y 
Mi palabranan keda den 
boso,pidi tur loke boso 
kier y esaki lo wordo haci 
pa boso.( Juan 15:7). 


Segun nos lesa nos bijbel 
nos ta siña conoce cuan- 
to previlegio nos tin den 
Cristo Hesus, pesey ta ma- 
sha importante pa lesa e 
Palabra di Dios, pasobra 
den dje tin poder pa crece- 
mento. 


E palabra di Dios ta stroba 
hende di trompica, y mas 
cu tur cos e ta habri nos 
wowo, pa asina libra nos di 
cay den trampa di enemi- 
go, y warda nos for di tur 
trampa di scuridad. 


E palabra di Dios ta siña 
nos pa reconoce y respeta 
Dios tur momento den nos 
bida, pasobra tur locual cu 
nos mester, ta bini di Dios. 


Jeremias 32:27 ta bisa: 
Mira Ami ta Señor e Dios 
riba tur carni, acaso tin 
algo cu ta mucho dificil pa 
M1?. 

Pa medio di e palabra di 
Dios nos ta wordo conven- 
ci, di e grandesa di Dios pa 
nos bida y nos confiansa 
mester aumenta. 


Sclama na Mi,y lo Mi con- 
testa bo, y lo mi mustra bo 
cosnan grandi y poderoso 
cu bo no sa. Jeremias 
33;3). 

Ta den Señor nos oracion y 
peticionnan lo wordo con- 
testa, pasobra ta Señor ta 
nos refugio y nos speransa. 


Hasta ora cos ta mustra 
hopi dificil, cu nos no ta 
mira salida e palabra di 
Dios ta bisa 2 Cronicanan 


7:14. 


Si Mi pueblo, cu ta wor- 
do yama na Mi nomber, 


humiya nan mes,y haci 
oracion,y busca Mi cara, y 
bira for di nan mal camin- 
da, e ora ey lo mi tende for 
di cielo, y lo pordona nan 
pica y cura nan tera. 


Ora e spirito di negativ- 
ismo, presenta nos tin su- 
ficienta palabra di Dios pa 
corre cune, no acepta nin- 
gun stress tampoco depre- 
sion, pasobra tur cos nos 
por den Cristo cu ta nos 
fortalesa, ora nos ta obedi- 
ente na su Palabra. 


Señor ta scucha oracion, 
Señor ta libera tur esnan 
cu ta oprimi door di for- 
sanan di scuridad. 


Bin cerca Mitur cuta cansa 
y carga y lo Mi duna boso 
sosiego ( Mateo 11:28). 


Sinceramente, Pastor Mar- 
cel Balootje. 


TE DIAHUEBS 11 DI APRIL 2024, 18:00 ORA 


TEMPO: 
AWE TARDI Y AWE NOCHI: PARCIALMENTE 
NUBLA 
Y GENERALMENTE SECO 
DEN MARDUGA Y MAYAN: PARCIAMENTE 
NUBLA CU UN 
AWACERO PASAJERO 


TEMPERATURA MAXIMO 33 GRADO CEL- 
SIUS 

TEMPERATURA MINIMO 27 GRADO CEL- 
SIUS 

INDICE DI CALOR (HEAT INDEX) DEN Y 
ROND 
DI ORANAN DI MERDIA: 34 PA 39 GRADO 
CELSIUS 
UV INDEX: 12 


AVISO/ ALER' 


PRONOSTICO DI TEMPO PA A F 
ANAN: 
PARCIALMENTE NUBLA SIN AWACERO DI 
IMPORTANCIA. 
BIENTO LO TA MODERA TE BASTA FUERTE 
FOR DI 
DIRECCION OOST; FUERTE TE DURO DEN 
RAFAGA. 
TEMPERATURA (GRADO CELSIUS) MAX / 
MENIEO TASB 7/27 


¿IMO 3 DI- 


